title: Calagorra
text: Calagorra (en castellano y oficialment Calahorra) ye un municipio d'a comunidat autonoma uniprovincial d'a Riocha situau en a comarca de Calagorra, estando-ne a suya capital. Antiparte, ye a seu bispal d'a diocesi de Calagorra y la Calzada-Logronyo.
  
  A suya población ye de 24.987 habitants (2012) en una superficie de 93,57 km², con una densidat de población de 266,08 hab/km². Por a suya población, ye a segunda ciudat d'a Riocha dezaga de Logronyo, a suya capital.
  
  Cheografía 
  A localidat de Calagorra se troba situada a 358 metros d'altaria sobre o livel d'a mar, a una distancia de 49 km d'a ciudat de Logronyo, a capital d'a Riocha, y de 128 km d'a ciudat de Zaragoza, a capital aragonesa. Se troba en o puesto a on o río Ebro recibe as auguas d'o suyo afluent o río Cidacos.
  
  D'o suyo termin municipal fa parte o lugar de Murillo de Calahorra.
  
  Mugas 
  O termin municipal de Calagorra muga a o norte con Sant Hadrián y Azagra (Navarra); a l'este con Rincón de Soto; a o sud con Autol y Quel; y a l'ueste con El Villar de Arnedo y Pradejón.
  
  Demografía
  
  Administración
  
  Reparto de concellers
  
  Alcaldes
  
  Molimentos
  
  Molimentos relichiosos 
   Seu de Santa María de Calagorra, seu bispal d'a diocesi de Calagorra y la Calzada-Logronyo. Ye una seu en estilo gotico d'o sieglo XV, encara que con cuantos esviellamientos dica o sieglo XVIII, estando asinas a suya frontera prencipal en estilo barroco. Se debanta sobre o puesto a on, seguntes a tradición, martirizoron a Sant Mitier y Sant Celedonio, patrons d'a ciudat. Ye un edificio de tres naus. Ye un edificio protechito legalment dende o 3 de chunio de 1931 con a suya declaración como Bien d'Intrés Cultural por o nuevo gubierno republicano.
   Palacio episcopal de Calagorra, un palacio d'os sieglos XVI-XVIII que se troba a o canto d'a seu.
   Convento d'o Carmen de Calagorra, un edificio en estilo barroco, debantato en 1603.
   Ilesia de Sant Chaime Apóstol de Calagorra, una ilesia en estilo neoclasico d'os sieglos XVII-XVIII, adedicato a Sant Chaime o Mayor.
   Ilesia de Sant Andreu de Calagorra, una ilesia d'o sieglo XVI con una frontera prencipal en estilo gotico, adedicata a Sant Andreu apóstol. Se debanta dencima d'una atra antiga ilesia d'o sieglo VI.
   Ilesia de Sant Francisco de Calagorra, una ilesia d'o sieglo XVIII con una frontera prencipal en estilo barroco, adedicata a Sant Francisco d'Asís.
  
  Molimentos civils 
   Repuis de l'antigo circo romano.
  
  Fiestas 
   25 d'agosto: Sant Mitier y Sant Celedonio.
  
  Localidatz achirmanatas 
  
    Cauçada (Occitania).
    Montecompatri (Italia).
    Haussa (Sahara Occidental).
  
  Vinclos externos 
    Pachina web oficial municipal de Calagorra.
    Pachina con información de Calagorra.
  
  Localidaz d'a Riocha